На основу члана 37. Статута града Ниша (''Службени лист Града Ниша'', број 88/08 и 143/2016) и члана 5. Одлуке о оснивању Јавне предшколске установе „Пчелица“ Ниш („Сл. лист Града Ниша“ бр. 5/2018-пречишћен текст),

Скупштина Града Ниша на седници од \_\_\_\_\_\_\_\_\_\_ године, донела је

**Р Е Ш Е Њ Е**

**I ДАЈЕ СЕ САГЛАСНОСТ** на Статут Jавне предшколске установе „Пчелица“ Ниш број 1286, који је донео Управни одбор Установе на седници одржаној 19.2.2018. године.

II Решење доставити Јавној предшколској установи „Пчелица“ Ниш и Градској управи Града Ниша - Секретаријату за образовање.

Број:\_\_\_\_\_\_\_\_\_\_\_\_\_\_\_\_\_\_\_\_\_

У Нишу, \_\_\_\_\_\_\_\_\_\_ 2018. год.

**СКУПШТИНА ГРАДА НИША**

**Председник**

**Мр Раде Рајковић**

***О б р а з л о ж е њ е***

Статутом Града Ниша, у члану 37. став 1. тачка 10. је прописано да Скупштина Града „именује и разрешава управни и надзорни одбор, именује и разрешава директоре, установа, организација и служби, чији је оснивач и даје сагласност на њихове статуте, у складу са законом“.

Законом о основама система образовања и васпитања („Службени гласник РС“ број 88/2017, који је ступио на снагу 7.10.2017. године) у члану 201. је прописано: “Установа је дужна да у року од шест месеци од дана ступања на снагу овог закона усагласи статут, организацију и начин рада са овим законом.“

Одлуком о изменама и допунама Одлуке о оснивању Предшколске установе ''Пчелица'' Ниш („Службени лист Града Ниша", број 138/2017), у члану 8. је прописано да је „Установа у обавези да усагласи статут са овом одлуком у року од 30 дана од дана ступања на снагу ове одлуке.“

Разматрањем Статута Установе је утврђено да су се стекли услови за обимније измене, због чега се приступило доношењу новог Статута.

Управни одбор Јавне предшколске установе „Пчелица“ Ниш је у складу са чланом 5. Одлуке о оснивању Јавне предшколске установе „Пчелица“ Ниш донео Статут Јавне предшколске установе „Пчелица“ Ниш.

Имајући у виду да је Статут сачињен у складу са законом и прописима Града, предлаже се доношење решења о давању сагласности на Статут Јавне предшколске установе „Пчелица“ Ниш.

Секретар

Секретаријата за образовање

Марина Костић